**Izziņa par atzinumos sniegtajiem iebildumiem**

Ministru kabineta noteikumu projekts “Grozījums Ministru kabineta 2017. gada 10. oktobra noteikumos Nr. 621 “Noteikumi par augļu un dārzeņu ražotāju organizācijām””

**Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | Elektroniskā saskaņošana - 2020. gada 19. augustā | |
|  |  | |
| Saskaņošanas dalībnieki | Amanda Mūrniece, Tieslietu ministrija | |
|  | Jānis Krakops, Vides aizsardzības un reģionālās attīstības ministrija | |
|  | Finanšu ministrija | |
| Saskaņošanas dalībnieki izskatīja šādu ministriju (citu institūciju) iebildumus | | Tieslietu ministrijas | |
|  | | Vides aizsardzības un reģionālās attīstības ministrija | |
|  | | Finanšu ministrija saskaņoja bez iebildumiem. | |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | Nav. | |
|  | |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija** | | | | |
| 1. | 107. Ražotāju organizācija ir tiesīga 2020. gadā pārsniegt šo noteikumu 13. punktā noteikto maksimālo balsstiesību apjomu vienam ražotāju organizācijas biedram. Tad atbilstoši regulas 2020/884 1. panta 1. punktam ražotāju organizācija pirms tam iesniedz dienestā rakstisku pamatojumu balstiesību apjoma pārsniegšanai. | Lūdzam izvērtēt projektā izteiktā 107. punkta otrajā teikumā paredzētā pienākuma ražotāju organizācijai iesniegt dienestā rakstisku pamatojumu balstiesību apjoma pārsniegšanai atbilstību Komisijas 2020. gada 4. maija Deleģētās regulas (ES) 2020/884, ar ko, ņemot vērā Covid-19 pandēmiju, attiecībā uz 2020. gadu no Komisijas Deleģētās regulas (ES) 2017/891 atkāpjas attiecībā uz augļu un dārzeņu nozari un no Komisijas Deleģētās regulas (ES) 2016/1149 atkāpjas attiecībā uz vīna nozari, (turpmāk - Regula 2020/884) 1. panta 1. punkta prasībām.  Vērtējot Regulas 2020/884 1. panta 1. punktu kopsakarā ar regulas preambulas 4. apsvērumu, Latvijai attiecībā uz 2020. gadu būtu jāparedz, ka ražotāju organizācija ir tiesīga 2020. gadā pārsniegt spēkā esošo noteikumu 13. punktā noteikto maksimālo balsstiesību apjomu vienam ražotāju organizācijas biedram, neparedzot pienākumu iesniegt Lauku atbalsta dienestā rakstisku pamatojumu balstiesību apjoma pārsniegšanai. Vēršam uzmanību, ka Regulas 2020/884 1. panta 1. punkts šādu pienākumu ražotāju organizācijai pamatot nepieciešamību pārsniegt balstiesību apjomu neparedz.  Tāpat Regulas 2020/884 1. panta 1. punkts arī neparedz pienākumu ražotāju organizācijai pamatot vai norādīt atbildīgajai valsts iestādei ar Covid-19 pandēmiju saistītus iemeslus, kā dēļ balsstiesību un daļu vai kapitāla maksimālā procentuālā daļa, ko  ikviena fiziska vai juridiska persona var turēt ražotāju organizācijā, drīkst pārsniegt 50 % no visām balsstiesībām un 50 % no daļām vai kapitāla.  Tieslietu ministrijas ieskatā projektā izteiktais 107. punkta otrais teikums neatbilst Regulas 2020/884 1. panta 1. punktā un preambulas 4. apsvērumā noteiktajiem nosacījumiem. Turklāt vēršam uzmanību uz to, ka saskaņā ar Līguma par Eiropas Savienības darbību 288. panta otro daļu „regulas ir vispārpiemērojamas. Tās uzliek saistības kopumā un ir tieši piemērojamas visās dalībvalstīs.” Regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Regulu pārņemšanas aizliegums ir noteikts Eiropas Savienības Tiesas spriedumā lietā Nr. 39/72 Komisija pret Itāliju, kur tiesa noteica, ka regula automātiski ir nacionālās tiesiskās sistēmas sastāvdaļa. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam  efektam un apdraud vienlaicīgu un vienādu tās piemērošanu Eiropas Savienībā, bet tai pašā laikā ir jānodrošina to tiešā piemērošana katrā dalībvalstī. Tas nozīmē, ka dalībvalstij ir pienākums nodrošināt tādu normatīvo bāzi, lai regulas būtu iespējams tieši piemērot. Tātad dalībvalsts izstrādā tiesību aktus regulas piemērošanai tikai gadījumos, ja regulā ir tieši paredzēts dalībvalstij kāds konkrēts pienākums, piemēram, jānosaka kompetentā vai atbildīgā iestāde, jāparedz sankcijas vai sods par regulas normu pārkāpumu vai nepildīšanu, jānosaka administratīvā procedūra regulā noteikto pasākumu īstenošanai u.tml.  Attiecībā uz projektā izteiktā 107. punkta pirmo teikumu, lūdzam izvērtēt nepieciešamību ietvert tajā norādi “ar Covid-19 pandēmiju saistītu iemeslu dēļ” aiz skaitļa un vārda “2020. gadā”, ņemot vērā Regulas 2020/884 1. panta 1. punkta pirmajā teikumā noteikto. | **Ņemts vērā.**  Noteikuma projektā svītrots pienākums RO iesniegt dienestā rakstisku pamatojumu, kāpēc pārsniegts balsstiesību apjoms, tāpēc projekta redakcija paredz RO atbildību nodrošināt kontroli pār labuma guvējiem, ja RO biedrs un ar to saistītā persona pārsniedz 50% no visām balsstiesībām.  Tāpat redakcija papildināta ar pilnu regulas nosaukumu. | 107. Saskaņā ar Komisijas 2020. gada 4. maija Deleģētās regulas (ES) 2020/884, ar ko, ņemot vērā Covid-19 pandēmiju, attiecībā uz 2020. gadu no Deleģētās regulas (ES) 2017/891 atkāpjas attiecībā uz augļu un dārzeņu nozari un no Deleģētās regulas (ES) 2016/1149 atkāpjas attiecībā uz vīna nozari, (turpmāk – regula 2020/884) 1. panta 1. punktu ražotāju organizācija ir tiesīga 2020. gadā pārsniegt šo noteikumu 13. punktā noteikto maksimālo balsstiesību apjomu vienam ražotāju organizācijas biedram, nodrošinot, ka viens ražotāju organizācijas biedrs kopā ar tā saistītajām personām negūst nesamērīgu lielu labumu no darbības programmā paredzētajiem pasākumiem. |
| **Vides aizsardzības un reģionālās attīstības ministrijas** | | | | |
| 2. | 107. Ražotāju organizācija ir tiesīga 2020. gadā pārsniegt šo noteikumu 13. punktā noteikto maksimālo balsstiesību apjomu vienam ražotāju organizācijas biedram. Tad atbilstoši regulas 2020/884 1. panta 1. punktam ražotāju organizācija pirms tam iesniedz dienestā rakstisku pamatojumu balstiesību apjoma pārsniegšanai. | Saskaņā ar Elektronisko dokumentu likuma 6. panta ceturto daļu, valsts pārvaldes iestādēm ir jānodrošina iespēja fiziskajām un juridiskajām personām iesniegt valsts un pašvaldību iestādēm un saņemt no tām dokumentus, to kopijas, norakstus, izrakstus un dublikātus elektroniskā vai citā formā pēc personas izvēles. Papildus informējam, ka saskaņā ar Elektronisko dokumentu likuma 3. pantu termins „rakstveidā” („rakstiski”) ietver gan papīra, gan elektronisko dokumenta formu, taču termins „rakstiski” intuitīvi tiek uztverts kā dokuments papīra formā. Tādējādi lūdzam noteikumu projekta 107. punktā aizstāt vārdu “rakstisku” ar vārdu “rakstveida”, lai veicinātu sabiedrības informētību un izpratni par iespēju izmantot arī elektroniskās saziņas veidus. | **Netiek ņemts vērā.**  Ņemot vērā Tieslietu ministrijas iebildumus, sākotnēji piedāvātā teksta redakcija mainīta, svītrojot nepieciešamību RO rakstiski pamatot balsstiesību apjoma pārsniegšanas iemeslus. | 107. Saskaņā ar Komisijas 2020. gada 4. maija Deleģētās regulas (ES) 2020/884, ar ko, ņemot vērā Covid-19 pandēmiju, attiecībā uz 2020. gadu no Deleģētās regulas (ES) 2017/891 atkāpjas attiecībā uz augļu un dārzeņu nozari un no Deleģētās regulas (ES) 2016/1149 atkāpjas attiecībā uz vīna nozari (turpmāk – regula 2020/884) 1. panta 1. punktu ražotāju organizācija ir tiesīga 2020. gadā pārsniegt šo noteikumu 13. punktā noteikto maksimālo balsstiesību apjomu vienam ražotāju organizācijas biedram, nodrošinot, ka viens ražotāju organizācijas biedrs kopā ar tā saistītajām personām negūst nesamērīgu lielu labumu no darbības programmā paredzētajiem pasākumiem. |
| **Tieslietu ministrija (19.08.2020.)** | | | | |
| 3. |  | Vienlaikus aicinām iekļaut projekta anotācijā skaidrojumu par iespējamiem veidiem, kā ražotāju organizācija varēs nodrošināt, ka viens ražotāju organizācijas biedrs kopā ar tā saistītajām personām negūst nesamērīgu lielu labumu no darbības programmā paredzētajiem pasākumiem. Vienlaikus arī norādām, ka Regulas 2020/884 1. panta 1. punkts un preambulas 4. apsvērums nosaka pienākumu dalībvalstij nodrošināt, ka ir pieņemti pasākumi, lai izvairītos no tā, ka kāda juridiska vai fiziska persona, kurai [jau] ir balsstiesības un daļas vai kapitāls virs 50 % no visām balsstiesībām un virs 50 % no daļām vai kapitāla, ļaunprātīgi izmanto varu. | **Ņemts vērā.**  MK noteikumu projekta anotācijas I sadaļas 2. punkts papildināts ar pasākumiem, kas ļautu izvairīties no tā, ka augļu un dārzeņu RO biedrs ļaunprātīgi izmanto maksimālo balsstiesību apjomu. | Atbilstoši noteikumu Nr. 621 69. punktam, Lauku atbalsta dienests ražotāju organizācijas darbības programmas uzraudzības periodā veic pārbaudes saskaņā ar regulas Nr. 2017/892 26. un 27. pantu, lai pārliecinātos par to, vai ir ievēroti atzīšanas, atbalsta piešķiršanas vai atbalsta atlikuma piešķiršanas nosacījumi. Savukārt Noteikumu Nr. 621 18. punkts paredz Lauku atbalsts dienestam tiesības piemērot regulas Nr. 2017/891 59. pantā noteikto sodu arī par vienam ražotāju organizācijas biedram noteiktā maksimālā balsstiesību apjoma neievērošanu. Ievērojot iepriekšminēto, Lauku atbalsta dienests arī izvērtē to, kad atbilstoši regulas Nr. 2020/884 1. panta 1. punktam attiecīgo maksimālo balsstiesību apjomu var pārsniegt. |
| Atbildīgā amatpersona | | |  |
|  | | | (paraksts)\* |

 Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Inese Ozola

|  |
| --- |
| *(par projektu atbildīgās amatpersonas vārds un uzvārds)* |
| Tirgus un tiešā atbalsta departamenta Tirgus kopējās organizācijas nodaļas vecākā referente |
| *(amats)* |
| 67027019 |
| *(tālruņa un faksa numurs)* |
| Inese.Ozola@zm.gov.lv |
| *(e-pasta adrese)* |